সিলভিয়া বিচ
সিলভিয়া বিচ (জন্ম: ন্যান্সি উডব্রিজ বিচ; ১৪ মার্চ ১৮৮৭ - ৫ অক্টোবর ১৯৬২) ছিলেন একজন মার্কিন বই বিক্রেতা, লেখিকা ও প্রকাশক। তিনি তার জীবনের বেশিরভাগ সময় কাটান প্যারিসে। সেখানে তিনি প্রথম ও দ্বিতীয় বিশ্বযুদ্ধের মধ্যকার সময়ে অন্যতম প্রবাসী ব্যক্তি ছিলেন। তিনি তার প্যারিসের বইয়ের দোকান শেকসপিয়ার অ্যান্ড কোম্পানির জন্য সুপরিচিত ছিলেন। এই দোকানে তিনি জেমস জয়েসের বিতর্কিত বই ইউলিসিস (১৯২২) প্রকাশ করেন। তিনি আর্নেস্ট হেমিংওয়ের প্রথম বই থ্রি স্টোরিজ অ্যান্ড টেন পোয়েমস (১৯২৩)-এর প্রকাশনা ও বইয়ের কপি বিক্রির অনুপ্রেরণা যোগান।